CELEX: 52006PC0802
Language: sl
Date: 2006-12-14
Title: Predlog odločba Sveta o dovoljenju Estoniji, Sloveniji, Švedski in Združenemu kraljestvu, da uporabijo posebni ukrep, ki odstopa od člena 17(1) Šeste direktive Sveta 77/388/EGS o usklajevanju zakonodaje držav članic o prometnih davkih

Pomembno pravno obvestilo

|

52006PC0802

Predlog odločba Sveta o dovoljenju Estoniji, Sloveniji, Švedski in Združenemu kraljestvu, da uporabijo posebni ukrep, ki odstopa od člena 17(1) Šeste direktive Sveta 77/388/EGS o usklajevanju zakonodaje držav članic o prometnih davkih  /* KOM/2006/0802 končno */  

	[pic] | KOMISIJA EVROPSKIH SKUPNOSTI |Bruselj, 14.12.2006COM(2006) 802 konč.PredlogODLOČBA SVETAo dovoljenju Estoniji, Sloveniji, Švedski in Združenemu kraljestvu, da uporabijo posebni ukrep, ki odstopa od člena 17(1) Šeste direktive Sveta 77/388/EGS o usklajevanju zakonodaje držav članic o prometnih davkih(predložila Komisija)OBRAZLOŽITVENI MEMORANDUMOZADJE PREDLOGA |110 | Utemeljitev predloga in njegovi cilji V skladu s členom 27(1) Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero lahko Svet na predlog Komisije soglasno dovoli kateri koli državi članici uporabo posebnih ukrepov za odstopanje od določb te direktive, da se poenostavi postopek za obračunavanje davka. Združeno kraljestvo je v dopisu, ki ga je generalni sekretariat Komisije evidentiral 26. januarja 2006, zaprosilo za razširitev sedanjega odstopanja od člena 17(1) Direktive 77/388/EGS. Z odstopanjem je imelo Združeno kraljestvo dovoljenje, da odloži pravico do odbitka DDV, dokler se ta ne plača dobavitelju. Estonija, Slovenija in Švedska so v dopisih, ki jih je generalni sekretariat Komisije evidentiral 31. avgusta 2006, 27. junija 2006 oziroma 6. aprila 2006, zaprosile za odstopanje od člena 17(1) Direktive 77/388/EGS, da odložijo pravico do odbitka DDV, dokler se ta ne plača dobavitelju. Komisija je skladno s členom 27(2) Direktive 77/388/EGS druge države članice obvestila o prošnji Estonije v dopisu z dne 6. oktobra 2006, o prošnji Slovenije v dopisu z dne 6. oktobra 2006, o prošnji Švedske v dopisu z dne 4. oktobra 2006 in o prošnji Združenega kraljestva v dopisu z dne 6. oktobra 2006. Komisija je v dopisu z dne 6. oktobra 2006 obvestila Švedsko, v dopisu z dne 9. oktobra 2006 pa Estonijo, Slovenijo in Združeno kraljestvo, da ima vse informacije, ki se ji zdijo potrebne za presojo njihovih prošenj. |120 | Splošni okvir Združeno kraljestvo ima izbirno poenostavljeno ureditev (po plačani realizaciji) za davčne zavezance, katerih promet ne presega 660 000 GBP (približno 964 000 EUR). V okviru te ureditve lahko upravičeni davčni zavezanci skladno s tretjim pododstavkom člena 10(2) Direktive 77/388/EGS odložijo plačilo davka do prejema plačila. Hkrati in z odstopanjem od člena 17(1) Direktive 77/388/EGS davčni zavezanci, ki so si izbrali poenostavljeno ureditev, ne smejo odbiti vstopnega davka, dokler se ta ne plača dobavitelju. Združeno kraljestvo je dobilo dovoljenje za odstopanje od člena 17(1) Direktive 77/388/EGS na podlagi Odločbe Sveta 87/400/EGS. Z navedeno odločbo je bila uporaba ureditve po plačani realizaciji omejena samo na davčne zavezance, katerih letnih promet je bil manjši od 340 000 ECU. Z odločbami Sveta 90/497/EGS, 93/111/EGS, 97/375/ES, 2000/435/ES in 2003/909/ES se je odstopanje razširilo in zgornja meja prometa se je postopoma dvignila do sedanjega zneska 660 000 GBP. V sedanji prošnji za odstopanje je Združeno kraljestvo zaprosilo, naj se zgornja meja prometa za ureditev po plačani realizaciji poviša na 1 350 000 GBP (približno 2 000 000 EUR). S tem bi se podvojila obstoječa zgornja meja prometa. Po navedbah Združenega kraljestva je ureditev po plačani realizaciji del niza poenostavitvenih ukrepov, katerih cilj je pomagati malim in srednjim podjetjem. Možno število podjetij, upravičenih do uporabe ureditve po plačani realizaciji, je približno 1 milijon; podjetij, ki bi lahko izkoristila to ureditev, pa je približno 750 000. 159 000 teh podjetij dejansko uporablja to ureditev. Z dvigom zgornje meje prometa bi dobilo pravico do uporabe te ureditve še 57 000 podjetij. Sedanje odstopanje velja do 31. decembra 2006. Združeno kraljestvo je zaprosilo za dovoljenje razširitve odstopanja do 31. decembra 2009. Komisija meni, da je prošnja Združenega kraljestva v zvezi z dvigom zgornje meje prometa in trajanjem odstopanja sprejemljiva. Izbirna ureditev po plačani realizaciji se v Združenem kraljestvu uporablja od 1. oktobra 1987. Z zaprošenim dvigom zgornje meje prometa se ta ureditev ne spremeni. Estonija, Slovenija in Švedska tudi prosijo za odstopanje od člena 17(1) Direktive 77/388/EGS za uporabo izbirne poenostavljene ureditve (po plačani realizaciji). Tako kot pri ureditvi Združenega kraljestva bi lahko upravičeni davčni zavezanci skladno s tretjim pododstavkom člena 10(2) Direktive 77/388/EGS odložili plačilo davka do prejema plačila. Hkrati in z odstopanjem od člena 17(1) Direktive 77/388/EGS davčni zavezanci, ki so si izbrali poenostavljeno ureditev, ne bi odbili vstopnega davka, dokler se ta ne plača dobavitelju. Podrobnosti ureditve, vključno s pravili za vključitev in umik, ter posebne računovodske zahteve določijo države članice same. Zgornja meja za Slovenijo bi bila 50 000 000 tolarjev (približno 208 000 EUR). Pričakuje se, da bo od 62 000 podjetij, ki bi se lahko odločila za uporabo te ureditve, to storilo približno 1 000 podjetij. Zgornja meja za Švedsko bi bila 3 000 000 SEK (približno 300 000 EUR). S tem bi dobilo možnost uporabe te ureditve 630 000 podjetij, od katerih bi se jih predvidoma 60 %, oziroma 400 000 podjetij, najbrž odločilo za uporabo te ureditve. Prošnji Slovenije in Švedske za odstopanje se ravnata po obstoječemu odstopanju Združenega kraljestva in predlagani obnovi tega odstopanja. Komisija lahko zato podpre ti prošnji za odstopanje, namenjeni poenostavitvi postopkov za mala podjetja. Za Estonijo pravila za izbirno poenostavljeno ureditev (po plačani realizaciji) niso omejena z zgornjo mejo prometa. Namesto tega je uporaba te ureditve omejena na davčne zavezance, ki so po estonski zakonodaji razvrščeni kot zasebniki, od katerih jih je približno 5 700 evidentiranih za namene DDV. Ta podjetja lahko prijavijo svoj dohodek za neposredno obdavčenje po računovodskih pravilih na podlagi plačane realizacije. Tako bi se poenostavile računovodske obveznosti za ta podjetja, ki bi lahko prijavila tudi DDV na podlagi plačane realizacije. Glede na majhno število podjetij, za katera bo veljala ta ureditev, in na prednosti, ki jih prinaša poenostavitev, lahko Komisija podpre to prošnjo za odstopanje. |130 | Obstoječe določbe na področju, na katerega se nanaša predlog Odločba Sveta 97/375/ES z dne 9. junija 1997 o dovoljenju Združenemu kraljestvu, da uporabi izbirni ukrep, ki odstopa od člena 17(1) Šeste direktive Sveta 77/388/EGS) o usklajevanju zakonodaje držav članic o prometnih davkih. Odločba Sveta je bila spremenjena z odločbama Sveta 2000/435/ES z dne 29. junija 2000 in 2003/909/ES z dne 22. decembra 2003 ter preneha veljati 31. decembra 2006. |141 | Skladnost z drugimi politikami in cilji Unije Se ne uporablja. |POSVETOVANJE Z ZAINTERESIRANIMI STRANKAMI IN OCENA UčINKA |Posvetovanje z zainteresiranimi strankami |219 | Ni pomembno. |Zbiranje in uporaba strokovnega znanja in izkušenj |229 | Zunanja strokovna pomoč ni bila potrebna. |230 | Ocena učinka Predlagana odločba je povezana s poenostavitvenimi ukrepi za obračunavanje DDV za mala in srednja podjetja in bo verjetno izboljšala položaj zadevnih podjetij v zvezi z denarnim tokom. Učinek bo vsekakor omejen zaradi ozkega področja uporabe odstopanja. |PRAVNI ELEMENTI PREDLOGA |305 | Povzetek predlaganega ukrepa Dovoljenje Združenemu kraljestvu za nadaljevanje odstopanja ter Estoniji, Sloveniji in Švedski za odstopanje od člena 17(1) Šeste direktive Sveta 77/388/EGS, da se uporabi izbirna ureditev po plačani realizaciji, v okviru katere mora davčni zavezanec odložiti odbitek DDV, dokler se dobavitelju dejansko ne plača blago ali storitve. |310 | Pravna podlaga Člen 27(1) Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero. |329 | Načelo subsidiarnosti Predlog je v izključni pristojnosti Skupnosti. Načelo subsidiarnosti se zato ne uporablja. |Načelo sorazmernosti Predlog je skladen z načelom sorazmernosti iz naslednjega(-ih) razloga(-ov). |331 | Ta odločba zadeva dovoljenje, odobreno državam članicam na njihovo prošnjo, in ne pomeni obveznosti. |332 | Glede na omejeno področje uporabe odstopanja je posebni ukrep sorazmeren z zastavljenim ciljem. |Izbira instrumentov |341 | Predlagani instrumenti: drugo. |342 | Druga sredstva ne bi bila primerna iz naslednjega(-ih) razloga(-ov). V skladu s členom 27 Šeste direktive Sveta 77/388/EGS o usklajevanju zakonodaje držav članic o prometnih davkih je odstopanje od skupnih pravil glede DDV mogoče samo s soglasnim dovoljenjem Sveta na predlog Komisije. Odločba Sveta je edini ustrezni instrument, ker je lahko naslovljena na posamezno državo članico. |PRORAčUNSKE POSLEDICE |409 | Predlog nima nobenih posledic za proračun Skupnosti. |DODATNE INFORMACIJE |520 | Razveljavitev veljavne zakonodaje S sprejetjem tega predloga bo razveljavljena obstoječa zakonodaja. |Klavzula o pregledu/reviziji/časovni omejitvi veljavnosti |E-4340 | Ta predlog vsebuje klavzulo o časovni omejitvi veljavnosti. |1.  PredlogODLOČBA SVETAo dovoljenju Estoniji, Sloveniji, Švedski in Združenemu kraljestvu, da uporabijo posebni ukrep, ki odstopa od člena 17(1) Šeste direktive Sveta 77/388/EGS o usklajevanju zakonodaje držav članic o prometnih davkihSVET EVROPSKE UNIJE JE –ob upoštevanju Pogodbe o ustanovitvi Evropske skupnosti,ob upoštevanju Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero[1] in zlasti člena 27(1) Direktive,ob upoštevanju predloga Komisije[2],ob upoštevanju naslednjega:(1) Z Odločbo Sveta 97/375/ES[3] se Združenemu kraljestvu v skladu s postopkom, določenim v členu 27 Direktive 77/388/EGS, dovoli uporaba posebnega ukrepa, ki odstopa od člena 17(1) navedene direktive, za upravljanje izbirne ureditve, v okviru katere se davek obračunava na podlagi izplačanih in prejetih plačil (po plačani realizaciji). V okviru ureditve po plačani realizaciji lahko pravico do odbitka vstopnega DDV, ki jo imajo davčni zavezanci, ki obračunavajo izstopni DDV za svoje dobave, ko zanje prejmejo plačilo svojih strank, v skladu z drugo alineo tretjega pododstavka člena 10(2) navedene direktive, Združeno kraljestvo z odstopanjem od člena 17(1) navedene direktive odloži, dokler dobavitelju ni plačan vstopni DDV.(2) Združeno kraljestvo je v dopisu, ki ga je generalni sekretariat Komisije evidentiral 26. januarja 2006, zaprosilo za triletno podaljšanje navedenega odstopanja od člena 17(1) Direktive 77/388/EGS. Združeno kraljestvo je zaprosilo tudi za povišanje zgornje meje prometa za poenostavljeno ureditev po plačani realizaciji s 660 000 GBP na 1 350 000 GBP.(3) Estonija je v dopisu, ki ga je generalni sekretariat Komisije evidentiral 31. avgusta 2006, zaprosila za odstopanje od člena 17(1) Direktive 77/388/EGS, da lahko davčni zavezanci odbijejo DDV, ko je dobavitelj izplačan. Ta odlog odbitka se bo uporabljal samo pri poenostavljeni ureditvi po plačani realizaciji, v okviru katere davčni zavezanci obračunavajo izstopni DDV za svoje dobave, ko prejmejo plačilo svojih strank, v skladu z drugo alineo tretjega pododstavka člena 10(2) navedene Direktive. Estonija je zaprosila za omejitev ureditve po plačani realizaciji na davčne zavezance, ki imajo po estonski zakonodaji status zasebnikov.(4) Slovenija je v dopisu, ki ga je generalni sekretariat Komisije evidentiral 27. junija 2006, zaprosila za odstopanje od člena 17(1) Direktive 77/388/EGS, da lahko davčni zavezanci odbijejo DDV, ko je dobavitelj izplačan. Ta odlog odbitka se bo uporabljal samo pri poenostavljeni ureditvi po plačani realizaciji, v okviru katere davčni zavezanci obračunavajo izstopni DDV za svoje dobave, ko prejmejo plačilo svojih strank, v skladu z drugo alineo tretjega pododstavka člena 10(2) navedene Direktive. Slovenija je zaprosila, naj se zgornja meja prometa za njeno poenostavljeno ureditev po plačani realizaciji določi v višini 50 000 000 SIT.(5) Švedska je v dopisu, ki ga je generalni sekretariat Komisije evidentiral 6. aprila 2006, zaprosila za odstopanje od člena 17(1) Direktive 77/388/EGS, da lahko davčni zavezanci odbijejo DDV, ko je dobavitelj izplačan. Ta odlog odbitka se bo uporabljal samo pri poenostavljeni ureditvi po plačani realizaciji, v okviru katere davčni zavezanci obračunavajo izstopni DDV za svoje dobave, ko prejmejo plačilo svojih strank, v skladu z drugo alineo tretjega pododstavka člena 10(2) navedene Direktive. Švedska je zaprosila, naj se zgornja meja prometa za njeno poenostavljeno ureditev po plačani realizaciji določi v višini 3 000 000 SEK.(6) Komisija je skladno s členom 27(2) Direktive 77/388/EGS druge države članice obvestila o prošnji Estonije v dopisu z dne 6. oktobra 2006, o prošnji Slovenije v dopisu z dne 6. oktobra 2006, o prošnji Švedske v dopisu z dne 4. oktobra 2006 in o prošnji Združenega kraljestva v dopisu z dne 6. oktobra 2006. Komisija je v dopisu z dne 6. oktobra 2006 obvestila Švedsko, v dopisih z dne 9. oktobra 2006 pa Estonijo, Slovenijo in Združeno kraljestvo, da ima vse informacije, ki se ji zdijo potrebne za presojo njihovih prošenj.(7) Ureditev po plačani realizaciji je poenostavitveni ukrep za mala in srednja podjetja. V Združenem kraljestvu bo dvig zgornje meje prometa za poenostavljeno ureditev omogočil, da se za to ureditev lahko odloči več podjetij. Z dvigom zgornje meje prometa bi se ta ureditev lahko razširila na dodatnih 57 000 podjetij. Odstopanje, za katero je zaprosila Estonija, bo omogočilo uporabo ureditve po plačani realizaciji 5 700 podjetjem. V Sloveniji si bo lahko uporabo ureditve po plačani realizaciji izbralo 62 000 podjetij. Na Švedskem pa bo ta ureditev na voljo 630 000 podjetjem.(8) Odstopanja Estonije, Slovenije, Švedske in Združenega kraljestva se lahko sprejmejo glede na odstotek upravičenih podjetij, ki bi si lahko izbrala to poenostavljeno ureditev, in glede na časovno omejitev.(9) Zadevno odstopanje ne vpliva na skupni znesek davčnih prihodkov držav članic, pobranih v fazi končne potrošnje, in zato nima negativnega učinka na lastna sredstva Evropskih skupnosti, ki izhajajo iz DDV –SPREJEL NASLEDNJO ODLOČBO:Člen 1Z odstopanjem od člena 17(1) Šeste direktive Sveta (77/388/EGS) se Estoniji, Sloveniji, Švedski in Združenemu kraljestvu dovoli, da odložijo pravico davčnih zavezancev do odbitka vstopnega davka DDV, kakor je določena v drugem odstavku, dokler ni plačan vstopni davek njihovim dobaviteljem.Zadevni davčni zavezanci morajo uporabljati ureditev, v okviru katere obračunavajo izstopni DDV za svoje dobave, ko prejmejo plačilo svojih strank. Njihov letni promet ne sme presegati 50 000 000 SIT za Slovenijo, 3 000 000 SEK za Švedsko in 1 350 000 za Združeno kraljestvo, v Estoniji pa morajo biti registrirani kot zasebniki.Člen 2Odločba 97/375/ES se razveljavi.Člen 3Ta odločba preneha veljati 31. decembra 2009.Člen 4Ta odločba je naslovljena na Republiko Estonijo, Republiko Slovenijo, Kraljevino Švedsko in Združeno kraljestvo Velika Britanija in Severna Irska.V Bruslju,Za SvetPredsednik [1] UL L 145, 13.6.1977, str. 1. Direktiva, kakor je bila nazadnje spremenjena z Direktivo 2006/69/ES (UL L 221, 12.8.2006, str. 9).[2] UL C , , str. .[3] UL L 158, 17.6.1997, str. 43.Odločba, kakor je bila nazadnje spremenjena z Odločbo 2003/909/ES (UL L 342, 30.12.2003, str. 49).